
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 641 

23 Μαΐ'ου 2003 


ΑΠΟΦΑΣΕΙ Σ 

Αριθ. 234768 

Καθορισμός συμπληρωματικών μέτρων εφαρμογής του 
Καν. (Ε.Ο.Κ.) 3444/90 σχετικά με την ενίσχυση για ιδιω¬ 
τική αποθεματοποίηση στον τομέα του χοιρείου κρέα¬ 
τος 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη : 

I. Τις διατάξεις: 

1) Του άρθρου 22, παράγραφος 3 του Ν. 992/79 «Περί 
οργανώσεως και διοικητικών υπηρεσιών για την εφαρμο¬ 
γή της Συνθήκηςτης Προσχώρησηςτης Ελλάδας στις Ευ¬ 
ρωπαϊκές Κοινότητες και ρύθμισης συναφών θεσμικών 
και οργανωτικών θεμάτων (Α' 280)». 

2) Του άρθρου 1, παράγραφος 1,2, και 3του Ν. 1338/83 
«Εφαρμογή του Κοινοτικού Δικαίου» (Α'34), όπως τροπο¬ 
ποιήθηκε με το άρθρο 6, του Ν. 1440/84 «Συμμετοχή της 
Ελλάδας στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας επενδύσεων, στο κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΙΙΠΑΤΟΜ» (Α 70) 
και το άρθρο 65 του Ν. 1892/90 (ΑΊ 01). 

3) Του άρθρου 29Ατου Ν.1558/85 «Κυβέρνηση και Κυ¬ 
βερνητικά Όργανα» (Α' 137), όπως αυτό προστέθηκε με 
το άρθρο 27του Ν. 2081/1992 (Α' 154) καιτροποποιήθηκε 
με το άρθρο 1, παράγραφος 2α του Ν. 2469/97 (Α' 138). 

4) Το Π.Δ. 402/88 «Περί Οργανισμού του Υπουργείου 
Γεωργίας» (Α' 187) όπως έχει τροποποιηθεί και ισχύει. 

5) Του Ν. 2362/95 «Περί Δημοσίου Λογιστικού, Ελέγχου 
Δαπανών του Κράτους και άλλες διατάξεις» (Α' 247). 

6) Του Ν. 2286/95 «Προμήθειεςτου Δημοσίου Τομέα και 
ρυθμίσεις συναφών θεμάτων» (Α' 19). 

7) Του Ν.2522/97 «Δικαστική Προστασία κατά το στάδιο 
που προηγείται της σύναψης συμβάσεων κ.λ.π.» (Α' 178) 

8) Του Ν. 2328/03.08.95 «Νομικό Καθεστώς ιδιωτικής 
τηλεόρασης κ.λ.π.» (Α' 159) και ιδίως του άρθρου 15 περί 
ονομαστικοποίησης μετοχών. 

9) Του Ν. 3060/2002 (Α' 242) «Ρύθμιση θεμάτων αρμο¬ 
διότητας Υπ. Δικαιοσύνης» και κυρίως τα άρθρα 1 - 3 αυ¬ 
τού. 


10) Του Π.Δ.346/1998 (Α' 230) «Προσαρμογή της Ελλη¬ 
νικής Νομοθεσίας για τις δημόσιες συμβάσεις υπηρεσιών 
προς τις διατάξεις της οδηγίας 92/50/ΕΟΚ, του Συμβου¬ 
λίου της 18ης Ιουλίου 1992», όπως τροποποιήθηκε με το 
Π.Δ. 18/2000 (Α' 15). 

11) Του Π.Δ. 394/1996 «Κανονισμός Προμηθειών Δημο¬ 
σίου» (Α'266). 

12) Του άρθρου 8, κρατικές προμήθειες του Ν. 2741/99, 
(Α' 199) σύμφωνα με το οποίο προβλέπεται ο υποχρεωτι¬ 
κός έλεγχος νομιμότητας εκ μέρους του Ελεγκτικού Συ¬ 
νεδρίου όλων των σχεδίων σύμβασης δημοσίων έργων 
αξίας άνω του 2.900.000 ευρώ και κρατικών συμβάσεων 
παροχής υπηρεσιών και προμηθειών άνω των 1.500.000 
Ευρώ. 

13) Των άρθρων 13 μέχρι και 29 του Ν. 2637/98 (Α' 200), 
«Σύσταση Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων», 
όπως τροποποιήθηκαν και συμπληρώθηκαν με το άρθρο 
4 του Ν. 2732/99 (Α' 154) και το άρθρο 24 του Ν. 2945/01 
(Α' 223) «Εθνικό Σύστημα Προστασίας της Αγροτικής 
Δραστηριότητας». 

14) Του άρθρου 28 του Νόμου 2520/97 όπως τροποποι¬ 
ήθηκε με το άρθρο 2 παρ. 5 του Ν. 2732/99 (Α' 154) περί 
θεμάτων σχετικών με τη διαχείριση του ΕΛΕΓΕΠ και επι¬ 
στροφής παρανόμως και αχρεωστήτως καταβληθέντων 
ποσών και το άρθρο 23 παρ. 24 έως 31 του Ν. 2945/01 (Α' 
223) «Εθνικό Σύστημα Προστασίας της Αγροτικής Δρα¬ 
στηριότητας» 

15) του Ν. 2690/ 99 (Α' 45) «Κύρωση του Κώδικα Διοικη¬ 
τικής Διαδικασίας και άλλες διατάξεις» 

16) του ισχύοντα Κώδικα Τροφίμων και Ποτών. 

17) Της 227200/2002 (Β'215) απόφασης του Υπουργού 
Γεωργίας «περί αρμοδιοτήτων των Δ/νσεων του Υπουρ¬ 
γείου Γ εωργίας μετά την κατάργηση της ΓΕ ΔΙΔΑΓΕΠ». 

18) Της 487/21.09.00 ΚΥΑ (Β' 1219) σχετικώς με την εν¬ 
σωμάτωση της 93/43/ΕΟΚ οδηγίας του Συμβουλίου ΕΚ 
στην εθνική νομοθεσία. 

19) Της 416769/23.11.2001 κοινή απόφαση των Υπουρ¬ 
γών Οικονομίας και Οικονομικών και Γ εωργίας περί ανά¬ 
θεσης στον ΟΠΕΚΕΠΕ ως εντολοδόχου του Δημοσίου 
του έργου της αγοραστικής Παρέμβασης (Β' 1608). 

II. Τους Κανονισμούς: 

1. Τον Καν. (Ε.Ο.Κ) 2759/75 του Συμβουλίου «περί κοι¬ 
νής οργάνωσης αγοράς στο τομέα του χοιρείου κρέα¬ 
τος», όπως τροποποιήθηκε από τον Καν. (ΕΕ) 1365/2000 

2. Τον Καν. (Ε.Ο.Κ) 3444/90 της Επιτροπής «περί λεπτο¬ 
μερών κανόνων για τη χορήγηση ενίσχυσης στην ιδιωτική 
αποθεματοποίηση χοίρειου κρέατος», όπως τροποποιή¬ 
θηκε και ισχύει 

3. Τον Καν. (Ε.Κ) 2179/2002 της Επιτροπής «περί ειδι¬ 
κών όρων χορηγήσεως ενισχύσεων για ιδιωτική αποθε¬ 
ματοποίηση στον τομέα του χοιρείου κρέατος. 

III. Την εισήγηση του ΟΠΕΚΕΠΕ 

IV. Το γεγονός ότι δεν προκαλείται δαπάνη σε βάρος 
του Κρατικού προϋπολογισμού από την εφαρμογή της 
παρούσης, αποφασίζουμε: 

Άρθρο 1 

ΣΚΟΠΟΣ 

Με την παρούσα απόφαση θεσπίζονται μέτρα που ρυθ¬ 
μίζουν την διαδικασία, τα δικαιολογητικά καταβολής της 
οικονομικής ενίσχυσης και τους ελέγχους καλής εκτέλε¬ 
σης και περάτωσης του έργου της ιδιωτικής αποθεματο¬ 
ποίησης χοιρείου κρέατος που αναλαμβάνονται στα πλαί¬ 
σια του Καν. (ΕΟΚ) 3444/90. 

Οι αποθεματοποιητές χοιρείου κρέατος που επιθυμούν 
να υποβάλλουν αιτήσεις ενισχύσεως για ιδιωτική αποθε¬ 
ματοποίηση χοιρείου κρέατος, ακολουθούν την παρακά¬ 
τω διαδικασία και συμπληρώνουν τα παρακάτω σχετικά 
δικαιολογητικά. 

Οι ελάχιστες ποσότητες ανά σύμβαση και ανά προϊόν εί¬ 
ναι οι εκάστοτε καθοριζόμενες από σχετικούς κανονι¬ 
σμούς. 

Τα ποσά των ενισχύσεων που δίνονται από την Ε.Ε κα¬ 
θορίζονται κάθε φορά από σχετικούς κανονισμούς και 
αναλυτικά στη σύμβαση που υπογράφει ο αποθεματοποι- 
ητής με τον ΟΠΕΚΕΠΕ πριν την εφαρμογή κάθε σχετικού 
Κοινοτικού προγράμματος. 

Άρθρο 2 
ΔΙΚΑΙΟΥΧΟΙ 

Δικαιούχοι προς υπαγωγή στο πρόγραμμα είναι φυσικά 
ή νομικά πρόσωπα τα οποία: 

-Ασκούν δραστηριότητα στον τομέα των ζώντων ζώων 
και κρεάτων τουλάχιστον 12 μήνες και είναι εγγεγραμμέ¬ 
να στα μητρώα Κράτους μέλους. 

-Διαθέτουν για τους σκοπούς της αποθεματοποίησης 
κατάλληλες ψυκτικές εγκαταστάσεις στο εσωτερικό της 
Ε.Ε. 

Άρθρο 3 

ΔΙΑΔΙΚΑΣΙΑ ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ 

α. Αίτηση για αποθεματοποίηση. 

Μετά από ανακοίνωση του Υπουργείου Γεωργίας, 
Δ/νσης Ζωικής Παραγωγής και Α. Π.Α., για την έναρξη της 
εφαρμογής του προγράμματος, οι ενδιαφερόμενοι υπο¬ 
βάλλουν στον Ο.Π.Ε.Κ.Ε.Π.Ε., Δ/νση ΔΗ.ΛΙ.ΖΩ, τμήμα III, 
Αχαρνών 241, - Αθήνα, αίτηση (υποδ. 1) για αποθεματο¬ 
ποίηση με κοινοποίηση αυτής στις οικείες Δ/νσεις Αγροτ. 
Ανάπτυξης και Κτηνιατρικής του τόπου αποθεματοποίη¬ 
σης του προϊόντος. 


β. Κατανομή - έγκριση 

Η Δ/νση ΔΗ.ΛΙ.ΖΩ. του Ο.Π.Ε.Κ.Ε.Π.Ε., μετά την παρα¬ 
λαβή των αιτήσεων, προβαίνει άμεσα σε συνεργασία με 
τη Δ/νση Ζωικής Παραγωγής και Α. Π. Α., στην έγκριση των 
αιτήσεων και κατανομή των προς αποθεματοποίηση πο¬ 
σοτήτων χοιρείου κρέατος, κοινοποιώντας στις Δ/νσεις 
Αγρ. Ανάπτυξης και Κτηνιατρικής πίνακα με τα στοιχεία 
των αιτούντων και τις αντίστοιχες ποσότητες χοιρείου 
κρέατος που εγκρίθηκαν για να αποτελέσουν αντικείμενο 
σύμβασης ιδιωτικής αποθεματοποίησης. Η Δ/νση 
ΔΗ.ΛΙ.ΖΩ του Ο.Π.Ε.Κ.Ε.Π.Ε ενημερώνει τον ενδιαφερό¬ 
μενο αποθεματοποιητή για την εγκριθείσα ποσότητα. 

Στην περίπτωση που από τους σχετικούς Κανονισμούς 
της Ε. Ε., προβλέπονται περιορισμένες ποσότητες αποθε¬ 
ματοποίησης είτε σε επίπεδο Ε.Ε είτε σε επίπεδο Χώρας, 
κατά την εξέταση των αιτήσεων λαμβάνεται υπόψη η ημε¬ 
ρομηνία υποβολής των αιτήσεων στη Δ/νση ΔΗ.ΛΙ.ΖΩ. 
του Ο.Π.Ε.Κ.Ε.Π.Ε. Στην περίπτωση αυτή η κατανομή διε- 
νεργείται με βάση αντικειμενικά κριτήρια που καθορίζο¬ 
νται από κοινού από τη Δ/νση ΔΗ.ΛΙ.ΖΩ. του 
Ο.Π.Ε.Κ.Ε.Π.Ε. και τη Δ/νση Ζωϊκής Παραγωγής και ΑΠΑ 
του Υπ. Γεωργίας (αιτούμενη ποσότητα, κυριότητα προϊ¬ 
όντος, ύπαρξη κατάλληλων ψυκτικών χώρων κ.λπ.). 

γ. Υπογραφή σύμβασης 

Για την υπογραφή της σύμβασης (υποδ. 11) ο αποθε- 
ματοποιητής υποβάλλει στη Δ/νση ΔΗ.ΛΙ.ΖΩ. του 
Ο.Π.Ε.Κ.Ε.Π.Ε. τα παρακάτω δικαιολογητικά και αιτείται 
την σύναψη σύμβασης αποθεματοποίησης. Η σύμβαση 
συνάπτεται κατά παρτίδα προϊόντος και υπογράφεται 
μεταξύ του Γενικού Διευθυντή του Ο.Π.Ε.Κ.Ε.Π.Ε. και 
του αποθεματοποιητή εις τριπλούν εκ των οποίων ένα 
αντίγραφο διαβιβάζεται στον αποθεματοποιητή, ένα 
στην οικεία Δ/νση Αγροτ. Ανάπτυξης και το πρωτότυπο 
παραμένει στο αρχείο της Δ/νσης ΔΗ.ΛΙ.ΖΩ. του 
Ο.Π.Ε.Κ.Ε.Π.Ε. 

Απαραίτητα για την υπογραφή της σύμβασης δικαιολο- 
γητικά είναι: 

1. Αίτηση για σύναψη σύμβασης αποθεματοποίησης 
(υποδ. 2). 

2. Σχέδιο σύμβασης υπογεγραμμένο από τον αποθεμα- 
τοποιητή, σε τρία αντίγραφα (υποδ. 11). 

3. Υπεύθυνη Δήλωση του αποθεματοποιητή στην οποία 
δηλώνει ότι είναι αποκλειστικός κάτοχος του προϊόντος, 
διαθέτει αποθήκες - ψυκτικούς χώρους, αποδέχεται τους 
όρους των σχετικών αποφάσεων του Υπουργείου Γεωρ¬ 
γίας και των σχετικών Κανονισμών Ε.Ε. 

4. Πιστοποιητικό εγγραφής είτε στα μητρώα του Βιοτε¬ 
χνικού, Βιομηχανικού ή Εμπορικού Επιμελητηρίου, είτε 
στα μητρώα της Τοπικής Δ/νσης Αγροτικής Ανάπτυξης ή 
Χοιροτροφικού Συνδέσμου, που να βεβαιώνει την άσκηση 
δραστηριότητας στον τομέα των ζώντων ζώων και κρεά¬ 
των τουλάχιστον τους τελευταίους 12 μήνες. 

5. Παραστατικά που θα βεβαιώνουν τη διάθεση ψυκτι¬ 
κών χώρων εκ μέρους του αποθεματοποιητή (τίτλος ιδιο¬ 
κτησίας, σύμβαση εκμίσθωσης κ.λ.π.). 

6. Αίτηση του ενδιαφερομένου αποθεματοποιητή προς 
τον Ο.Π.Ε.Κ.Ε.Π.Ε. (Δ/νση ΔΗ.ΛΙ.ΖΩ.) για έγκριση εισό¬ 
δου στην αποθεματοποίηση (υποδ.3) Η αίτηση θα κοινο¬ 
ποιείται στις Δ/νσεις Αγροτικής Ανάπτυξης και Κτηνιατρι¬ 
κής του τόπου όπου ευρίσκονται οι αποθήκες. 

7. Πιστοποιητικό σφαγήςπου θα χορηγείται από τον ελε¬ 
γκτή κτηνίατρο του σφαγείου που θα σφαγούν τα ζώα και 

στο οποίο θα αναφέρεται ο κάτοχος των ζώων, η ημερο¬ 
μηνία σφαγής, ή ταξινόμηση του σφάγιου σε κατηγορίες 
σύμφωνα με τα προβλεπόμενα στους σχετικούς κανονι¬ 
σμούς, ο αριθμός και το βάρος των ζώων. Επίσης θα βε¬ 
βαιώνεται ότι τα σφάγια προέρχονται από ζώα που εκτρά- 
φηκαν στο έδαφος της Κοινότητας τους δύο τελευταίους 
μήνες, έχουν σφαγεί πριν από δέκα ημέρες κατά ανώτατο 
όριο από την ημερομηνία που τίθενται σε αποθεματοποίη¬ 
ση, ανταποκρίνονται στις προδιαγραφές υγιεινής, ποιότη¬ 
τας και εμπορίας και ότι δεν υπερβαίνουν τα μέγιστα επι¬ 
τρεπτά επίπεδα ραδιενέργειας που ισχύουν με την Κοινο¬ 
τική Νομοθεσία (εφόσοντο απαιτεί η κατάσταση). 

8. Εγγυητική Επιστολή, αορίστου χρόνου, για την καλή 
εκτέλεση των όρων της σύμβασης, το ύψος της οποίας 
καθορίζεται εκάστοτε βάσει του ισχύοντος Κανονισμού 
Ε.Ε και αποδεσμεύεται σύμφωνα με τον Καν. 2220/85. 
δ. Προϋποθέσεις εισόδου στην αποθεματοποίηση 
Κατά την ημέρα εισόδου στην αποθεματοποίηση τα 
προς αποθεματοποίηση κρέατα τα οποία προέρχονται 
από ζώα που έχουν εκτραφεί στην Κοινότητα τους δύο τε¬ 
λευταίους μήνες πρέπει να είναι νωπά και να ανταποκρί- 
νονται στις προδιαγραφές υγιεινής, ποιότητας και εμπο¬ 
ρίας, και να έχουν σφαγεί πριν από 10 ημέρες κατά ανώ¬ 
τατο όριο από την ημερομηνία που τίθεται στην 
αποθεματοποίηση, 
ε. Είσοδος στην αποθεματοποίηση 
Ο αποθεματοποιητής ειδοποιεί εγγράφως με ίαχ ή τη¬ 
λεγράφημα τις Δ/νσεις Αγροτικής Ανάπτυξης και Κτηνια¬ 
τρικής της περιοχής όπου βρίσκονται οι αποθήκες καιτην 
Δ/νση ΔΗ.ΛΙ.ΖΩ του Ο.Π.Ε.Κ.Ε.Π.Ε. ανακοινώνοντας τον 
τόπο, την ακριβή ημερομηνία της αποθεματοποίησης, το 
είδος και την ποσότητα της συγκεκριμένης παρτίδας. 

Το ΐαχ ή το τηλεγράφημα πρέπει να φτάσει στις παρα¬ 
πάνω υπηρεσίες δύο τουλάχιστον εργάσιμες ημέρες πριν 
την είσοδο στην αποθεματοποίηση των προϊόντων. 

Οι εργασίες της εισόδου στην αποθεματοποίηση πρέ¬ 
πει να έχουν ολοκληρωθεί το αργότερο την 28η ημέρα 
από την ημερομηνία συνάψεως της σύμβασης. 

Η αποθεματοποίηση πραγματοποιείται ανά μεμονωμέ¬ 
νη παρτίδα σε συγκεκριμένη ημερομηνία και αποθήκη 
στα πλαίσια κάθε σύμβασης. 

Οι εργασίες εισόδου στην αποθεματοποίηση κατά την 
οποία όλα τα υπό σύμβαση προϊόντα έχουν εισέλθει στην 
τελική αποθήκη (νωπά ή κατεψυγμένα) τελειώνουν την 
ημέρα κατά την οποία τίθεται σε απόθεμα η τελευταία 
παρτίδα της υπό σύμβαση ποσότητας. 

Οι Δ/νσεις Αγροτικής Ανάπτυξης και Κτηνιατρικής αφού 
παραλάβουν την έγκριση του Ο.Π.Ε.Κ.Ε.Π.Ε. καιτην ειδο¬ 
ποίηση του αποθεματοποιητή για έναρξη της εισόδου 
στην αποθεματοποίηση, μεριμνούν για την παρουσία της 
αρμόδιας επιτροπής ελέγχου του άρθρου 5 παρ (α) της 
παρούσης στις εργασίες της εισόδου των προϊόντων σε 
αποθεματοποίηση προκειμένου να διενεργήσουν τον 
έλεγχο του βάρους της προς αποθεματοποίηση παρτί¬ 
δας στοντόπο αποθεματοποίησης, κατάψυξης ή αποστέ- 
ωσηςτου κρέατος καιτης σήμανσης όλωντωνπρος απο¬ 
θεματοποίηση τεμαχίων κρέατος. 

Η σήμανση θα συνίσταται στη θέση καρτέλας, σε κάθε 
τεμάχιο ή χαρτοκιβώτιο αποθεματοποιημένου προϊό¬ 
ντος. 


Επί της καρτέλας αναγράφονται οι παρακάτω ενδεί¬ 
ξεις: 

- Ο σχετικός Κοινοτικός Κανονισμός 

- Ο αριθμός της σύμβασης 

- Ο Κωδ. Αριθμός Σ.Ο. (συνδυασμένη ονοματολογία) 
του προϊόντος 

- Το βάρος του τεμαχίου 

- Το νούμερο της συγκεκριμένης παρτίδας και η ημερο¬ 
μηνία της εισόδου στην αποθεματοποίηση 

- Οι σφραγίδες των Υπηρεσιών (Δ/νση Αγροτικής Ανά¬ 
πτυξης και Δ/νση Κτηνιατρικής) 

Μετά την ολοκλήρωση του ελέγχου εισόδου στην απο¬ 
θεματοποίηση, εκδίδεται από την επιτροπή ελέγχου βε¬ 
βαίωση εισόδου (υποδ. 7) υπογεγραμμένη από τα μέλη 
της. 

Η βεβαίωση εισόδου επισυνάπτεται στα βιβλία αποθή¬ 
κης μαζί με το πιστοποιητικό σφαγής που έχει ήδη χορη¬ 
γηθεί από τον ελεγκτή κτηνίατρο του σφαγείου. 

στ. Έξοδος από την αποθεματοποίηση 

Μετά τη λήξη περιόδου του ελάχιστου συμβατικού χρό¬ 
νου αποθεματοποίησης, ο αποθεματοποιητής μπορεί να 
εξάγει από την αποθεματοποίηση το σύνολο ή μέρος της 
ποσότητας του υπό σύμβαση προϊόντος αλλά ανά ακέ¬ 
ραια παρτίδα, υποβάλλοντας σχετική αίτηση (υποδ. 4). 

Η αίτηση εξόδου διαβιβάζεται στην Δ/νση ΔΗ.ΛΙ ,ΖΩ. του 
Ο.Π.Ε.Κ.Ε.Π.Ε. και κοινοποιείται στην οικεία Δ/νση Αγρ. 
Ανάπτυξης με τηλεγράφημα η ίαχ, τουλάχιστον 5 ημέρες 
πριν την πραγματοποίησή της ή την λήξη του μέγιστου 
συμβατικού χρόνου αποθεματοποίησης. 

Η έγκριση χορηγείται από τη Δ/νση ΔΗ.ΛΙ.ΖΩ. του 
Ο. Π. Ε. Κ. Ε. Π. Ε. και διαβιβάζεται με τέλεξ ή ΐαχ στην Δ/νση 
Αγρ. Ανάπτυξης του τόπου της αποθεματοποίησης με 
κοινοποίηση στην αντίστοιχη Δ/νση Κτηνιατρικής. 

Μετά την παραλαβή της έγκρισης εξόδου από τον 
Ο.Π.Ε.Κ.Ε.Π.Ε. οι Δ/νσεις Αγροτικής Ανάπτυξης και Κτη¬ 
νιατρικής δια των ορισθέντων υπαλλήλων στην επιτροπή 
ελέγχου σύμφωνα με το άρθρο 5 της παρούσης, παρακο¬ 
λουθούν την έξοδο των προϊόντων από την αποθεματο¬ 
ποίηση εκδίδονταςτη σχετική βεβαίωση εξόδου (υποδ. 8) 
των προϊόντων από την αποθεματοποίηση, προσυπογρά¬ 
φοντας την με τον αποθεματοποιητή ή το νόμιμο εκπρό¬ 
σωπο του. 

Επιπλέον συμπληρώνονται ανάλογα και τα βιβλία λογι¬ 
στικής αποθήκης (υποδ. 9) και υπογράφονται από την αρ¬ 
μόδια επιτροπή ελέγχου και τον αποθεματοποιητή. 

Πριν από την έξοδο του προϊόντος ο αποθεματοποιητής 
δεν μπορεί να θέσει προς πώληση ή εμπορία ή εκχώρηση 
ή αντικατάσταση μέρος ή το σύνολο της αποθεματοποιη- 
μένης ποσότητας κρέατος. 

Η Δ/νση Αγροτικής Ανάπτυξης διαβιβάζει αμέσως μετά 
την ολοκλήρωση της εξόδου στη Δ/νση ΔΗ.ΛΙ.ΖΩ του 
Ο.Π.Ε.Κ.Ε.Π.Ε. φάκελο δικαιολογητικώνγια καταβολή οι¬ 
κονομικής ενίσχυσης που περιλαμβάνει δύο αντίγραφα 
βιβλίων λογιστικής αποθήκης, τις βεβαιώσεις εισόδου και 
εξόδου, το πιστοποιητικό σφαγής και τις σχετικές εκθέ¬ 
σεις ελέγχου (υποδ. 10). 

Σε περίπτωση που ο αποθεματοποιητής για διάφορους 
λόγους ακυρώσει την έξοδο, υποχρεούταινα ενημερώσει 
εγγράφως και έγκαιρα την Δ/νση ΔΗ.ΛΙ.ΖΩ του 
Ο.Π.Ε.Κ.Ε.Π.Ε. καιτην οικεία Δ/νση Αγρ. Ανάπτυξης. 

Ο αποθεματοποιητής δεν επιτρέπεται να υποκαταστεί ή 
μετακινεί από μία αποθήκη σε άλλη τα αποθεματοποιημέ- 
να προϊόντα κατά την διάρκεια της αποθεματοποίησης, 
εκτός εξαιρετικών περιπτώσεων και μετά από έγκριση 
τουΟΠΕΚΕΠΕ. 

Άρθρο 4 
ΕΓΓΥΗΣΕΙΣ 

Ο αποθεματοποιητής υποχρεούται να καταθέσει στον 
ΟΠΕΚΕΠΕ πριν την υπογραφή της σύμβασης εγγυητική 
επιστολή καλής εκτέλεσης των όρων της σύμβασης, αο¬ 
ρίστου χρόνου, το ύψος της οποίας καθορίζεται εκάστο- 
τε από σχετικούς κανονισμούς. Η σύσταση και η αποδέ¬ 
σμευση αυτής πραγματοποιείται σύμφωνα με τον Καν. 
(ΕΟΚ) 2220/85. 

Άρθρο 5 

ΕΆΕΓΧΟΙ 

α) Έλεγχος κατά την είσοδο στην αποθεματοποίηση 

Οι εργασίες εισόδου του προϊόντος στην αποθεματο¬ 
ποίηση επιβλέπονται από επιτροπή ελέγχου, οριζόμενη 
από τον οικείο Νομάρχη, αποτελούμενη εκ τριών μόνιμων 
υπαλλήλων της οικείας Ν.Α., ( γεωπόνο και οικονομικό 
από τη Δ/νση Αγρ. Ανάπτυξης και κτηνίατρο από τη Δ/νση 
Κτηνιατρικής). Έργο της επιτροπής αποτελεί η επίβλεψη 
των εργασιών εισόδου ( έλεγχος ζυγίσματος, σήμανση 
προϊόντος, συσκευασία), ο έλεγχος των βιβλίων εισόδου- 
εξόδου ή των βιβλίων αποθήκης όπου τηρούνται 

Με την ολοκλήρωση των εργασιών εισόδου η επιτροπή 
εκδίδει βεβαίωση εισόδου στην οποία αναφέρονται το εί¬ 
δος, η ποσότητα και η ημερομηνία εισόδου τωνπρος απο¬ 
θεματοποίηση προϊόντων και θεωρεί τα βιβλία εισόδου - 
εξόδου ή τα βιβλία αποθήκης όπου τηρούνται. 

Ο αποθεματοποιητής υποχρεούται να τηρεί λογιστικά 
βιβλία αποθήκης τα οποία περιλαμβάνουν ανά αριθμό 
σύμβασης: 

α) Την ταυτότητα των προϊόντων που αποθεματοποιού- 
νται. 

β) Την ημερομηνία εισόδου στο απόθεμα και την ημε¬ 
ρομηνία ελάχιστης συμβατικής περιόδου αποθεματοποί¬ 
ησης. 

γ) Τον αριθμό ημισφαγίων ή τεταρτημόριων σφαγίων 
των κιβωτίων συσκευασίας καθώς και το βάρος κάθε πα- 
λέτας ανά παρτίδα. 

δ) Την τοποθέτηση των προϊόντων στην αποθήκη. 

Η ταυτότητα των αποθεματοποιημένων προϊόντων πρέ¬ 
πει να διαπιστώνεται ευχερώς και να διακρίνονται ανά 
σύμβαση. Σε κάθε παλέτα πρέπει να σημειώνεται ο αριθ¬ 
μός της σύμβασης, η ονομασία του προϊόντος και το βά¬ 
ρος του. 

Η ημερομηνία της αποθεματοποίησης πρέπει να ανα- 
φέρεται ξεχωριστά σε κάθε μεμονωμένη παρτίδα που 
αποθεματοποιείται σε δεδομένη ημέρα. 

β) Έλεγχος κατά την έξοδο από την αποθεματοποίηση 

Για κάθε έξοδο, εντός 5 ημερών από τη λήψη της έγκρι¬ 
σης εξόδου από τη Δ/νση ΔΗ.ΛΙ.ΖΩ. του Ο.Π.Ε.Κ.Ε.Π.Ε. 
και πριν την λήξη του μέγιστου συμβατικού χρόνου απο¬ 
θεματοποίησης, η αρμόδια επιτροπή ελέγχου πραγματο¬ 
ποιεί επιτόπιο έλεγχο στο χώρο αποθεματοποίησης, πα¬ 
ρακολουθεί την έξοδο του προϊόντος από το απόθεμα εκ¬ 
δίδει και υπογράφει τη σχετική βεβαίωση εξόδου και 


τέλος συμπληρώνει και υπογράφει τα βιβλία εισόδου- 
εξόδου ή τα βιβλία αποθήκης όπου τηρούνται. 

Στην περίπτωση κατά την οποία ο αποθεματοποιητής 
δεν ενημερώσει εγκαίρως την Δ/νση ΔΗ.ΛΙ.ΖΩ του ΟΠΕ¬ 
ΚΕΠΕ για την προγραμματισμένη έξοδο από την αποθε¬ 
ματοποίηση στην παραπάνω προθεσμία, καμία ενίσχυση 
δεν του χορηγείται εκτός της περιπτώσεως να παράσχει 
σε προθεσμία 30 η μερών μετά την έξοδο επαρκείς και ικα¬ 
νοποιητικές αποδείξεις όσον αφορά την ημερομηνία εξό¬ 
δου και τις σχετικές ποσότητες. Στην περίπτωση αυτή η 
οικονομική ενίσχυση χορηγείται σύμφωνα με το άρθρο 9 
παρ. 5 του Καν.(ΕΟΚ)3444/90 με τις οριζόμενες σε αυτό 
αντίστοιχες παρακρατήσεις επίτου ποσού της εγγύησης. 

Η Δ/νση Αγροτικής Ανάπτυξης μετά την ολοκλήρωση 
της εξόδου από την αποθεματοποίηση, διαβιβάζει στην 
Δ/νση ΔΗ.ΛΙ.ΖΩ του Ο.Π.Ε.Κ.Ε.Π.Ε. δυο (2) θεωρημένα 
αντίγραφα των βιβλίων εισόδου-εξόδου με συνημμένη τη 
βεβαίωση εξόδου της επιτροπής. 

γ) Τακτικοί έλεγχοι 

Πέραν από τους παραπάνω ελέγχους κατά την είσοδο 
και έξοδο του προϊόντος, η επιτροπή ελέγχου παρακο¬ 
λουθεί το υπό αποθεματοποίηση προϊόν καθ’ όλη τη 
διάρκεια της αποθεματοποίησης με τη διενέργεια τακτι¬ 
κών ελέγχων στους χώρους αποθεματοποίησης που αφο¬ 
ρούν την τήρηση των όρων της σύμβασης. Κατά τους πα¬ 
ραπάνω τακτικούς ελέγχους διαπιστώνεται η φυσική πα¬ 
ρουσία (βάρος, είδος και ταυτοποίηση) του προϊόντος 
στην αποθήκη καθ’ όλη τη διάρκεια της αποθεματοποίη¬ 
σης και υποχρεωτικά την τελευταία εβδομάδα της περιό¬ 
δου της συμβατικής αποθεματοποίησης. Η διενέργεια 
των ελέγχων αυτών αποδεικνύεται από την σύνταξη έκθε¬ 
σης ελέγχου (υποδ. 10) την οποία υπογράφουν τα μέλη 
της επιτροπής ελέγχου και ο παριστάμενος αποθεματο- 
ποιητής ή ο νόμιμος εκπρόσωπός του. 

δ) Έκτακτοι έλεγχοι 

Ο Ο.Π.Ε.Κ.Ε.Π.Ε. διενεργεί αιφνίδιους ελέγχους της 
ύπαρξης των προϊόντος στην αποθήκη επί αντιπροσω¬ 
πευτικού δείγματος τουλάχιστον στο 10% της συνολι¬ 
κής συμβατικής αποθεματοποιημένης ποσότητας σε 
επίπεδο χώρας. Ο έλεγχος διενεργείται από επιτροπή 
που ορίζεται με απόφαση του προέδρου του 
Ο.Π.Ε.Κ.Ε.Π.Ε αποτελούμενη από υπαλλήλους του (γε¬ 
ωπόνο, κτηνίατρο, οικονομικό ή διοικητικό). Ο έλεγχος 
αυτός περιλαμβάνει εκτός από τον έλεγχο της λογιστι¬ 
κής αποθήκης τη φυσική εξακρίβωση της φύσης και του 
βάρους του προϊόντος και τον προσδιορισμό της ταυτό¬ 
τητας του. Οι φυσικές αυτές εξακριβώσεις πρέπει να 
αφορούν τουλάχιστον το 5% της ποσότητας που υπό- 
κειται στον αιφνίδιο έλεγχο. 

Τα αποτελέσματα των ελέγχων αυτών όταν αφορούν 
σημαντικές παρατυπίες, ανακοινώνονται εντός 4 εβδομά¬ 
δων στην Επιτροπή της Ε.Ε.. Γ ια τους ελέγχους συντάσ- 
σεται έκθεση ελέγχου που υπογράφεται από την επιτρο¬ 
πή και περιλαμβάνεται στο φάκελο πληρωμής. 

Κατά τη διάρκεια της περιόδου αποθεματοποίησης ο 
αποθεματοποιητής οφείλει να επιτρέπει οποτεδήποτε τη 
διεξαγωγή ελέγχου από τους παραπάνω υπαλλήλους ή 
από τους υπαλλήλους του Ο.Π.Ε.Κ.Ε.Π.Ε. (Δ/νση 
ΔΗ.ΛΙ.ΖΩ Τμήμα III) και να παρέχει κάθε δυνατή διευκό¬ 
λυνση για την ομαλή εκτέλεση των ελέγχων. 

Άρθρο 6 
ΚΥΡΩΣΕΙΣ 

Εφόσον έχουν παρέλθει δέκα (10) ημέρες από τη λήξη 
της προθεσμίας για τη θέση σε απόθεμα ήτοι την 28η η μέ¬ 
ρα από την ημερομηνία συνάψεως της σύμβασης, η σύμ¬ 
βαση ακυρώνεται και η εγγύηση καταπίπτει σύμφωνα με 
τις διατάξεις του άρθρου 23 του Καν. (ΕΟΚ) 2220/85 

Στην περίπτωση που ο αποθεματοποιητής δεν ειδοποι¬ 
ήσει εγκαίρως (δύο τουλάχιστον εργάσιμες ημέρες) τον 
ΟΠΕΚΕΠΕ πριν από την προβλεπόμενη έναρξη των εργα¬ 
σιών εξόδου από την αποθεματοποίηση και εφόσον έχουν 
παρασχεθεί σε προθεσμία τριάντα (30) ημερών μετά την 
έξοδο απάτην αποθήκη επαρκείς και ικανοποιητικές απο¬ 
δείξεις που αφορούν την ημερομηνία εξόδου, (τιμολόγια 
πώλησης, δελτία αποστολής, βιβλία αποθήκης καθώς και 
τις ακριβείς ποσότητες που αποθεματοποιήθηκαν), πα- 
ρακρατείται το 15% του ποσού της εγγύησης για κάθε 
σύμβαση με την επιφύλαξη του άρθρου 6 παρ.3 του Καν. 
(ΕΟΚ) 3444/90. Σε όλες τις άλλες περιπτώσεις μη τήρη- 
σηςτης απαίτησης αυτής καμία ενίσχυση δενπληρώνεται 
στο πλαίσιο της σχετικής σύμβασης καιπαρακρατείταιτο 
σύνολο της εγγύησης της σχετικής σύμβασης. 

Όλα τα παραπάνω αναιρούνται σε περιπτώσεις ανωτέ- 
ρας βίας όπως αναφέρεται στο αρ. 10 του Καν.(ΕΟΚ) 
3444/90. 

Άρθρο 7 
ΠΆΗΡΩΜΕΣ 

Για κάθε εγκεκριμένη έξοδο ο Ο.Π.Ε.Κ.Ε.Π.Ε. καταβάλ¬ 
λει τη δικαιούμενη οικονομική ενίσχυση στον αποθεματο- 
ποιητή μετά από υποβολή σχετικής αίτησης πληρωμής 
(υποδ. 5). 

Για κάθε πληρωμή πρέπει να διαβιβαστεί στην Δ/νση 
ΔΗ ,ΆΙ.ΖΩ του Ο. Π. Ε. Κ. ΕΠ. Ε. από την οικεία Δ/νση Αγροτι¬ 
κής Ανάπτυξης σχετικός φάκελος του αποθεματοποιητή 
που θα συμπεριλαμβάνει τα δικαιολογητικά που αναφέ- 
ρονται παρακάτω: 

1. Αίτηση για την καταβολή της οικονομικής ενίσχυσης 
(υποδ. 5). 

2. Έγκριση εξόδου από Ο.Π.Ε.Κ.Ε.Π.Ε. (ΔΗ.ΛΙ.ΖΩ.). 

3. Βεβαίωση εξόδου από την επιτροπή (εις διπλούν). 

4. Βιβλία εισόδου - εξόδου (εις διπλούν) υπογεγραμμέ¬ 
να από τον αποθεματοποιητή και την επιτροπή και θεω¬ 
ρημένα από τη οικεία Δ/νση Αγρ. Ανάπτυξης (υπόδ. 4). 

5. Κατάσταση πληρωμής θεωρημένη και υπογεγραμμέ¬ 
νη από την οικεία Δ/νση Αγρ. Ανάπτυξης (υπόδ. 6). Για κά¬ 
θε έξοδο απαιτείται πλήρης σειρά δικαιολογητικών προ- 
κειμένου να καταβληθεί η οικονομική ενίσχυση. 

6. Έκθεση ελέγχου για κάθε επιτόπιο έλεγχο που συ- 
ντάσσεται από την επιτροπή ελέγχου μετά το πέρας της 
αποθεματοποίησης καθώς και τα πρακτικά πραγματοποι- 
ηθέντων εκτάκτων ελέγχων. 


7. Πιστοποιητικό σφαγής που χορηγείται από τον ελε¬ 
γκτή κτηνίατρο του σφαγείου και στο οποίο θα αναφέρε- 
ται ο κάτοχος των ζώων, η ημερομηνία σφαγής, ο αριθμός 
και το βάρος των ζώων. Επίσης θα βεβαιώνεται ότι τα 
σφάγια προέρχονται από ζώα που εκτράφηκαν στο έδα¬ 
φος της Κοινότητας τους δύο τελευταίους μήνες, έχουν 
σφαγείπριν από δέκα ημέρες κατά ανώτατο όριο απάτην 
ημερομηνία που τίθενται σε αποθεματοποίηση, ανταπο- 
κρίνονται στις προδιαγραφές υγιεινής, ποιότητας και 
εμπορίας και ότι δεν υπερβαίνουν τα μέγιστα επιτρεπτά 
επίπεδα ραδιενέργειας που ισχύουν με την Κοινοτική Νο¬ 
μοθεσία (εφόσον το απαιτεί η κατάσταση). 

Η αίτηση πληρωμής της οικονομικής ενίσχυσης καθώς 
και τα σχετικά δικαιολογητικά πρέπει να υποβάλλονται 
στον ΟΠΕΚΕΠΕ, εκτός περιπτώσεων ανωτέρας βίας σε 
προθεσμία έξι μηνών μετά το πέρας της περιόδου της μέ- 
γιστης συμβατικής αποθεματοποίησης. Στην περίπτωση 
που δεν υποβληθούν τα δικαιολογητικά εντός του παρα¬ 
πάνω χρονικού διαστήματος, παρά το γεγονός ότι ο απο- 
θεματοποιητής έχει επιδείξει προθυμία για την εμπρόθε¬ 
σμη υποβολή τους είναι δυνατόν να εγκριθεί παράταση 
των προθεσμιών που δεν θα υπερβαίνει συνολικά τους έξι 
μήνες. 

Η πληρωμή της ενίσχυσης πραγματοποιείται σε εύλογη 
προθεσμία και το πολύ εντός τριών μηνών από την ημέρα 
υποβολής της αίτησης του αποθεματοποιητή για καταβο¬ 
λή οικονομικής ενίσχυσης στην Δ/νση ΔΗ.ΛΙ.ΖΩ του 
Ο.Π.Ε.Κ.ΕΠ.Ε. και εφόσον πληρούνται όλοι οι όροι της 
σύμβασης και του άρθρου 6 του σχετικού Κανονισμού. 

Η Δ/νση ΔΗ.ΛΙ.ΖΩ. του Ο.Π.Ε.Κ.Ε.Π.Ε. αφού ελέγξει το 
φάκελο του αποθεματοποιητή με α' και β' ελεγκτή, βεβαι¬ 
ώνει και εκκαθαρίζει τη δαπάνη διαβιβάζοντας το φάκελο 
στην Δ/νση Οικονομικού του ΟΠΕΚΕΠΕ, προκειμένου να 
εκδώσειτη σχετική εντολή πληρωμής. 

Ο συμβαλλόμενος αποθεματοποιητής με αίτησή του 
μπορεί να ζητήσει και να του καταβληθεί προκαταβολή 
επίτου ποσού της ενίσχυσης με απαραίτητη προϋπόθεση 
την προσκόμιση εγγύησης στον ΟΠΕΚΕΠΕ ίση με το πο¬ 
σό της προκαταβολής προσαυξημένο κατά 20% και μετά 
την πάροδο τριών μηνών συμβατικής αποθεματοποίη¬ 
σης. Η προκαταβολή δεν μπορεί να υπερβαίνει το ποσό 
της ενίσχυσης που αντιστοιχεί σε περίοδο αποθεματο¬ 
ποίησης τριών μηνών 

Τα συνημμένα υποδείγματα αποτελούν αναπόσπαστο 
τμήμα της παρούσας και μπορεί να τροποποιούνται με 
απόφαση του Υπουργού Γεωργίας. 

Με την παρούσα, η 155160/11.2.1991 απόφαση Υπουρ¬ 
γού Γ εωργίας καταργείται. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΥΠΟΔΕΙΓΜΑ 1 


Αίτηση ___ 

Για έγκριση αποθεματοποίησης χοιρείου κρέατος _ 

1. Ονοματεπώνυμο. 

2. Δ/νση Κατοικίας. 

3. Είδος προϊόντος.κωδ. αριθμ. 

4. Βάρος προϊόντος κατά ημερομηνία εισόδου στην αποθεματοποίηση. 

5. Ημερομηνία σφαγής. 

6. Αρ. Σύμβασης.Ημερ.Αρ. παρτίδας. 

7. Εγκατάσταση αποθεματοποίησης (επωνυμία, δ/νση) 

8. Τόπος κατάψυξης (εάν είναι διαφορετικός από την εγκατάσταση οριστικής 

αποθεματοποίησης. 

9. Τόπος αποστέωσης. 

10. Προβλεπόμενη ημερομηνία εισόδου στην αποθεματοποίηση. 

11. Το εν λόγω προϊόν υπόκειται στο Καθεστώς του Καν. (ΕΟΚ) 565/80 αρθ.5 παρ.1 
και Καν. (ΕΟΚ) 3665/87 (ναι ή όχι) 


Ο ΑΠΟΘΕΜΑΤΟΠΟΙΗΤΗΣ 

ΥΠΟΔΕΙΓΜΑ 2 


Αίτηση 

Για σύναξη σύιιβαση αποθεματοποίησης 


1. Ονο ματεπώνυ μο. 

2. Διεύθυνση κατοικίας. 

(Για νομικά πρόσωπα και συνεταιρισμούς αναφέρεται η επωνυμία, η έδρα καθώς 
επίσης και τα στοιχεία του νόμιμου εκπροσώπου ) 

3. Προβλεπόμενη ημερομηνία σφαγής. 

4. Προβλεπόμενη ημερομηνία έναρξης εισόδου στην αποθεματοποίηση. 

5. Προβλεπόμενη ημερομηνία έναρξης εξόδου στην αποθεματοποίηση. 

6. Χρονική διάρκεια αποθεματοποίησης. 

7. Είδος προϊόντος.κωδ. Σ.Ο. 

8. Βάρος προϊόντος. 

9. Εγκατάσταση αποθεματοποίησης (επωνυμία, δ/νση). 

10. Τόπος κατάψυξης (εάν είναι διαφορετικός από την εγκατάσταση οριστικής 

αποθεματοποίησης). 

11. Τόπος αποστέωσης. 

12. Το εν λόγω προϊόν υπόκειται στο καθεστώς του Καν.(ΕΟΚ) 565/80 αρθρ.5 παρ5. 1 

και του Καν.3665/87. 

13. Αναλαμβάνω την υποχρέωση να αποθεματοποιήσω μόνο τα νωπά προϊόντα που 
ανταποκρίνονται στις προδιαγραφές υγιεινής, ποιότητας και εμπορίας, που 
προέρχονται από ζώα που εκτράφηκαν στο έδαφος της Κοινότητας τους δύο 
τελευταίους μήνες και δεν υπερβαίνουν τα μέγιστα επιτρεπτά από την Κοινοτική 
Νομοθεσία, επίπεδα ραδιενέργειας. 


Ο ΑΠΟΘΕΜ ΑΤΟΠΟΙΗΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΥΠΟΔΕΙΓΜΑ 3 


Αίτηση 

Για έγκριση εισόδου στην αποθεματοποίηση γοιρείου κρέατος 

1. Ονοματεπώνυμο. 

2. Δ/νση κατοικίας. 

3. Είδη προϊόντος.κωδ.αριθμ. 

4. Βάρος προϊόντος κατά ημερομηνία εισόδου στην αποθεματοποίηση. 

5. Ημερομηνία σφαγής. 

6. Αρ. Σύμβασης.Ημερομ.Αρ.παρτίδας. 

7. Εγκατάσταση αποθεματοποίησης (επωνυμία, δ/νση). 

8. Τόπος κατάψυξης (εάν είναι διαφορετικός από την εγκατάσταση οριστικής 

αποθεματοποίησης). 

9. Τόπος αποστέωσης. 

10. προβλεπόμενη ημερομηνία εισόδου στην αποθεματοποίηση. 

11. Το εν λόγω προϊόν υπόκειται στο καθεστώς του Καν. (ΕΟΚ) 565/80 αρθρ. 5 παρ. 1 και Καν. 

(ΕΟΚ) 3665/87 (ναι ή όχι). 


Ο ΑΠΟΘΕΜΑΤΟΠΟΙΗΣΗΣ 


ΥΠΟΔΕΙΓΜΑ 4 


Αίτηση 

Για έγκριση εςόδου στην αποθεματοποίηση γοιρείου κρέατος 

1. Ονοματεπώνυμο. 

2. Δ/νση κατοικίας. 

3. Είδη προϊόντος.κωδ.αριθμ. 

4. Βάρος προϊόντος που θα εξαχθεί από την αποθεματοποίηση κατά ημερομηνία. 

5. Αρ. Σύμβασης.Ημερ. υπογραφής της.Αρ.παρτίδας. 

6. Ημερομηνία σφαγής. 

7. Εγκατάσταση αποθεματοποίησης (επωνυμία, δ/νση). 

8. Το εν λόγω προϊόν υπόκειται στο καθεστώς του Καν. (ΕΟΚ) 565/80 αρθρ. 5 παρ. 1 και Καν. 

(ΕΟΚ) 3665/87. 


Ο ΑΠΟΘΕΜΑΤΟΠΟΙΗΤΗΣ 

ΥΠΟΔΕΙΓΜΑ 5 


Αίτηση για πληρωιιτί της οικονομικής ενίσηκπκ 

1. Ονοματεπώνυμα. 

2. Δ/νση κατοικίας. 

(Για νομικά πρόσωπα και συνεταιρισμούς αναιρέρονται η επωνυμία η έδρα καθώς επίσης και τα 
στοιχεία του νόμιμου εκπροσώπου) 

3. Στοιχεία Δελτ. Ταυτότητας. 

ή Α.Φ.Μ 

4. Αρ. μητρώου ΟΠΕΚΕΠΕ. 

5. Παρακαλώ για τη χορήγηση της οικονομικής ενίσχυσης για την ιδιωτική αποθεματοποίηση 

χοιρείου κρέατος. 

είδος.Κωδ. αριθμ. 

- Βάρος. 

Χρονική διάρκεια. 

Ποσό. 

Αρ. Σύμβαση.Ημερ. Υπογραφής της. 

Αρ. παρτίδας (όταν πρόκειται για πληρωμή κατά παρτίδα). 

Συνολικός αριθμός παρτίδων. 

Εγκατάσταση αποθεματοποίησης (επωνυμία, δ/νση). 

6. Το προϊόν της παραγράφου 5 υπόκειται σε καθεστώς του Καν. (ΕΟΚ) 565/80 αρ. 5 παρ. 1 και του 

Καν. (ΕΟΚ) 3665/87. 


Ο ΑΠΟΘΕΜΑΤΟΠΟΙΗΤΗΣ 


































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8897 


ΥΠΟΔΕΙΓΜΑ 7 


ΥΠΟΥΡΓΕΙΟ ΓΕΩΡΓΙΑΣ 

Δ/ΝΣΕΙΣ ΑΓΡΟΤΙΚΗΣ ΑΝ ΑΠΤΥΞΗΣ/ΚΤΗΝΙΑΤΡΙΚΗΣ 


Βεβαίωση εισόδου σε αποθεματοποίηση 

Χοιρείου κηήατοο 

Ύστερα από επιτόπιο έλεγχο που πραγματοποίησε η υπηρεσία μας βεβαιώνεται η ακρίβεια των 
παρακάτω: 


1. Ονοματεπώνυμο αποθεματοποιητή. 

2. Εγκαταστάσεις αποθεματοποίησης (επωνυμία, Δ/νση). 

3. Τόπος κατάψυξης (εάν είναι διαφορετικές από την εγκατάσταση οριστικής 

αποθεματοποίησης). 

4. Τόπος αποστέωσης. 

5. Είδος π[ροϊόντος.Κωδ. Σ.Ο. 

6. Βάρος καθαρού προϊόντος. 

7. Ημερομηνία εισόδου στην αποθεματοποίηση. 

8. Αρ. σύμβασης αποθεματοποίησης.Ημερομηνία. 

9. Αρ. παρτίδας. 

10. Η παραπάνω ποσότητα που ελέγχθηκε και σημάνθηκε, ανταποκρίνεται στις προδιαγραφές 

υγιεινής, ποιότητας και εμπορίας. 


ΟΙ ΕΛΕΓΚΤΕΣ 

ΓΕΩΠΟΝΟΣ - ΚΤΗΝΙΑΤΡΟΣ - ΟΙΚΟΝΟΜΙΚΟΣ 


ΥΠΟΓΡΑΦΕΣ 


ΣΦΡΑΓΙΔΑ 

ΥΠΟΔΕΙΓΜΑ 8 


ΥΠΟΥΡΓΕΙΟ ΓΕΩΡΓΙΑΣ 

Δ/ΝΣΕΙΣ ΑΓΡΟΤΙΚΗΣ ΑΝΑΠΤΥΞΗΣ/ΚΤΗΝΙΑΤΡΙΚΗΣ 

Βεβαίωση εΕόδου από την αποθεματοποίηση 

Ύστερα από επιτόπιο έλεγχο που πραγματοποιήσαμε στις εγκαταστάσεις αποθεματοποίησης του 
αποθεματοποιητή. 

Βεβαιώνουμε τα εξής: 

1. Εγκαταστάσεις αποθεματοποίησης (επωνυμία, δ/νση). 

2. Είδος προϊόντος.Κωδ. αρ. 

3. Ακριβές βάρος προϊόντος. 

4. Ημερομηνία εισόδου στην αποθεματοποίηση. 

5. Αρ. Σύμβασης αποθεματοποίησης.Ημερομηνία. 

6. Αρ. παρτίδας.Ημερομηνία εισόδου. 

7. Το προϊόν υπόκειται στο καθεστώς του Καν. (ΕΟΚ) 565/89 αρθρ.5 παρ.Ι και του Καν. 

(ΕΟΚ) 3665/87. 

8. Ημερομηνία εξόδου από την αποθεματοποίηση. 


ΟΙ ΕΛΕΓΚΤΕΣ 

ΓΕΩΠΟΝΟΣ - ΚΤΗΝΙΑΤΡΟΣ - ΟΙΚΟΝΟΜΙΚΟΣ 


ΥΠΟΓΡΑΦΕΣ 


ΣΦΡΑΓΙΔΑ 

ΥΠΟΔΕΙΓΜΑ 9 


ΒΙΒΛΙΑ ΛΟΓΙΣΤΙΚΗΣ ΑΠΟΘΗΚΗΣ 


Αρ. Σύμβασης 

Αρ. παρτίδας 

Είδος προϊόντος 

Κωδ. Σ.Ο. 

Αρ. κλειδός 
τεμαχίων 

Βάρος προϊόντος 








Ημερ. λήξης συμ 
αποθεματοποίηστ 

3- 

ις 

Ημερ. εισόδου 

Ημερ. εξόδου 

Παρατηρήσεις 

Υπογραφές 
γεωπόνου & 
αποθεματοποιητή 







Η ΕΠΙΤΡΟΠΗ 


Ο ΑΠΟΘΕΜΑΤΟΠΟΙΗΤΗΣ 

ΥΠΟΔΕΙΓΜΑ 10 


ΥΠΟΥΡΓΕΙΟ ΓΕΩΡΓΙΑΣ 

Δ/ΝΣΕΙΣ ΑΓΡΟΤΙΚΗΣ ΑΝΑΙΓΓΥΞΗΣ/ΚΤΗΝΙΑΤΡΙΚΗΣ 


Έκθεση ελέτ/ου 

Ύστερα από επιτόπιο έλεγχο, που πραγματοποιήσαμε στις εγκαταστάσεις αποθεματοποίησης του 

αποθεματοποιητή χοιρείου κρέατος.επών. 

δ.νση.την.βεβαιώνουμε τα εξής: 

1. Εγκαταστάσεις αποθεματοποίησης (επωνυμία, δ/νση). 

2. Είδος ευρεθέντος αποθεματοποιημένου προϊόντος.κωδ. αρ. 

3. Ακριβές βάρος ευρεθέντος προϊόντος.τεμαχίων. 

4. Ημερομηνία εισόδου στην αποθεματοποίηση. 

5. Αρ. σύμβασης αποθεματοποίησης.ημερομηνία.παρτίδα. 

6. Το προϊόν υπόκειται στο καθεστώς του Καν. (ΕΟΚ) 565/80 αρ. 5 παρ. 1 και του Καν. (ΕΟΚ) 

3665/87... 

7. Ο εν λόγω αποθεματοποιητής τήρησε μέχρι στιγμής τις υποχρεώσεις που απορρέουν από την ως 

άνω σύμβαση αποθεματοποίησης. 

8. Άλλες παρατηρήσεις. 

ΟΙ ΕΛΕΓΚΤΕΣ Ο ΑΠΟΘΕΜΑΤΟΠΟΙΗΤΗΣ 

ΓΕΩΠΟΝΟΣ - ΚΤΗΝΙΑΤΡΟΣ - ΟΙΚΟΝΟΜΙΚΟΣ 


ΥΠΟΓΡΑΦΕΣ 


ΥΠΟΓΡΑΦΕΣ 


ΣΦΡΑΓΙΔΑ 

ΥΠΟΔΕΙΓΜΑ 11 


ΣΥΜΒΑΣΗ Ν 0 . 

ΓΙΑ ΤΗΝ ΙΔΙΩΤΙΚΗ ΑΠΟΘΕΜΑΤΟΠΟΙΗΣΗ ΧΟΙΡΕΙΟΥ ΚΡΕΑΤΟΣ 
ΝΩΠΟΥ ΚΑΝ. (Ε.Κ ). 

Στην Αθήνα σήμερα στις.αφενός ο 

Ο.Π.Ε.Κ.Ε.Π.Ε νόμιμα εκπροσωπούμενος από τον Γ. Δ/ντή της ο οποίος ενεργεί 

βάση του Κανονισμού Ε.Ε. και της αριθμ.Κοινής Απόφασης 

Υπουργών (ΚΥΑ) Οικονομικών και Γεωργίας και αφετέρου 

ο.νόμιμος εκπρόσωπος της εταιρείας 

.που στη συνέχεια καλείται για συντομία 

συμβαλλόμενος συμφώνησαν και συναποδέχτηκαν τα εξής: 

Για την εφαρμογή του παραπάνω Κανονισμού και με όσα ορίζει η ΚΥΑ περί του 
τρόπου και της διαδικασίας εφαρμογής του μέτρου της ιδιωτικής αποθεματοποίησης 
χοίρειου κρέατος και της παροχής οικονομικής ενίσχυσης, ο συμβαλλόμενος 
αναλαμβάνει με δική του ευθύνη και συμφώνα με τις διατάξεις , του παραπάνω 
Κανονισμού καθώς και με όσα συμπληρωματικά ορίζει η σύμβαση αυτή να ενεργήσει 
για λογαριασμό του ιδιωτική αποθεματοποίηση του χοιρείου κρέατος κατηγοριών 

Σ.Ο. 

όπως προβλέπεται από το παράρτημα του Καν.(Ε.Ε) . και τη σχετική εθνική 

νομοθεσία περί προδιαγραφών υγιεινής, ποιότητας και εμπορίας καλής αποθήκευσης 
και υγιεινής συντήρησης αυτών, μέχρι το τέλος της περιόδου αποθεματοποίησης. 


ΑΡΘΡΟ 1 


Ο συμβαλλόμενος αναλαμβάνει την υποχρέωση να διατηρήσει για διάστημα 
τουλάχιστον 60 ημερών (δεν περιλαμβάνονται οι ημερομηνίες εισόδου και εξόδου) 

στις εγκαταστάσεις που βρίσκονται. 

ποσότητα χοιρείου κρέατος Σ.Ο.κιλά . 

Ημερομηνία έναρξης αποθεματοποίησης. 


ΑΡΘΡΟ 2 


Η αποθεματοποίηση της οποίας η ημερομηνία έναρξης συμφωνήθηκε ανωτέρω 
αρχίζει την επομένη από την ημέρα λήξης των εργασιών τοποθέτησης στην αποθήκη 
του συνόλου της ποσότητας του χοίρειου κρέατος αλλά όχι αργότερα από την 28 η 
ημέρα από την υπογραφή της παρούσης και τελειώνει μια ημέρα πριν την ημερομηνία 
εξόδου. Ανώτερη διάρκεια αποθεματοποίησης ορίζεται 180 ημέρες. 

Μετά την παρέλευση εξήντα (60) ημερών από την έναρξη αποθεματοποίησης ο 
αποθεματοποιητής με αίτηση του δύναται να αποσύρει το σύνολο ή μέρος της 
ποσότητας του υπό σύμβαση προϊόντος αλλά ανά ακέραια παρτίδα, με την 
προϋπόθεση ότι οι αρμόδιες υπηρεσίες θα ειδοποιούνται με τηλεγράφημα ή ΙβΙβχ 
πέντε (5) ημέρες πριν από την ημερομηνία πραγματοποίησης της. 

ΑΡΘΡΟ 3 


Το ποσό της οικονομικής ενίσχυσης που χορηγείται είναι αυτό που αναφέρεται 
στο παράρτημα Καν. (Ε.Ε). 


ΑΡΘΡΟ 4 


Υποχρεώσεις συμβαλλομένου 

Ο «συμβαλλόμενος» αναλαμβάνει την υποχρέωση: 

α) να διατηρήσει για διάστημα.στην αποθήκη (ψυκτική 

εγκατάσταση) που βρίσκεται.ποσότητα χοιρείου 

κρέατος.η οποία κατανέμεται κατά μέρη σφαγίου ως εξής, 

β) Να ανακοινώνει εγγράφως με ίοΐεχ ή τηλεγράφημα (υποδ. 2) στις Δ/νσεις 
Αγροτικής Ανάπτυξης και Κτηνιατρικής της περιοχής όπου βρίσκονται οι αποθήκες 
και στην Δ/νση ΔΗ.ΛΙ.ΖΩ, τον τόπο, την ακριβή ημερομηνία της αποθεματοποίησης, 
το είδος και την ποσότητα της συγκεκριμένης παρτίδας. 

γ) Να αποθηκεύσει το σύνολο της ποσότητας κρέατος που δήλωσε ότι θα 
αποθεματοποιήσες σε διάστημα είκοσι οκτώ ημερών από την υπογραφή της 
σύμβασης με τον ΟΠΕΚΕΠΕ. 

δ) Να μην υποκαταστήσει η μετακινήσει από μία αποθήκη σε άλλη το προς 
αποθεματοποίηση προϊόν κατά τη διάρκεια αποθεματοποίησης εκτός εξαιρετικών 
περιπτώσεων και μετά από έγκριση από τον ΟΠΕΚΕΠΕ. 

ε) Να υποθηκεύσει το κρέας σε παρτίδες κατά μέρη σφαγίου, για τον εύκολο 

προσδιορισμό τους σε βάρος και ημερομηνία εισόδου στην αποθήκη. 

στ) Να τηρεί θεωρημένο από την Δ/νση Γεωργίας το βιβλίο εισόδου και εξόδου των 

αποθεματοποιημένων ποσοτήτων κρέατος καθ’ όλη την διάρκεια της 

αποθεματοποίησης. 

ζ) Να εγγράφει στα θεωρημένα βιβλία εισόδου - εξόδου που πρέπει να υπάρχουν 
στην εγκατάσταση αποθεματοποίησης: 

Κατά την ημέρα έναρξης της ισχύος της σύμβασης , την είσοδο των 
ποσοτήτων κρέατος και το βάρος αυτών που προκύπτουν από το έγγραφο 
εισόδου. 

- Κατά την ημέρα της εξόδου, την έξοδο από την αποθεματοποίηση με 
ακριβή αναφορά το βάρος των αποθεματοποιημένων ποσοτήτων κρέατος, 
η) Να αποδεικνύει την κατοχή, και την προέλευση των αποθεματοποιημένων 
ποσοτήτων κρέατος με υπεύθυνη δήλωση. 

θ) Να διατηρεί τα προς αποθεματοποίηση προϊόντα σημασμένα με καρτέλα, σε κάθε 
τεμάχιο ή χαρτοκιβώτιο αποθεματοποιημένου προϊόντος στην οποία θα αναγράφονται 
οι παρακάτω ενδείξεις 

- Ο σχετικός Κοινοτικός Κανονισμός 

- Ο αριθμός της σύμβασης 

- Ο Κωδ. Αριθμός Σ.Ο. (συνδυασμένη ονοματολογία) του προϊόντος 
Το βάρος του τεμαχίου 

Το νούμερο της συγκεκριμένης παρτίδας και η ημερομηνία της εισόδου στην 
αποθεματοποίηση 

Οι σφραγίδες των Υπηρεσιών (Δ/νση Αγροτικής Ανάπτυξης & Δ/νση 
Κτηνιατρικής) 

ι) Να κοινοποιεί κάθε εβδομάδα στη Δ/νση ΔΗ.ΛΙ.ΖΩ του ΟΠΕΚΕΠΕ με 
τηλεγράφημα ή Ιεΐεχ τις εισόδους ή εξόδους του αποθεματοποιηθέντος προϊόντος. 
ι)Να δέχεται οποτεδήποτε τους αρμόδιους υπηρεσιακούς παράγοντες για τη 
διενέργεια των ελέγχων που προβλέπονται από τους σχετικούς Κοινοτικούς 

Κανονισμούς και την αριθμ.ΚΥΑ, με σκοπό την εξακρίβωση της τήρησης 

όλων των υποχρεώσεων που προβλέπονται στη σύμβαση αυτή. 


ΑΡΘΡΟ 5 


Για την εξασφάλιση της εκπλήρωσης των όρων της σύμβασης αυτής ο 
«συμβαλλόμενος» κατέθεσε εγγυητική επιστολή. 


ποσού.€ η οποία αποδεσμεύεται μετά την εξόφληση της 

οικονομικής ενίσχυσης στο δικαιούχο από τον ΟΠΕΚΕΠΕ και εφόσον έχουν 
εκπληρωθεί όλοι οι όροι της σύμβασης, των Κοινοτικών Κανονισμών και της 

αριθμ.κοινής απόφασης των Υπουργών Οικονομίας & 

Οικονομικών και Γεωργίας. 

Σε αντίθετη περίπτωση εφαρμόζεται ο Καν. (ΕΟΚ) 2220/85 άρθρο 20 παρ.2 περί 
καταπτώσεως Εγγυήσεων, εκτός εάν συντρέχουν λόγοι ανώτερος βίας. 


ΑΡΘΡΟ 6 


Προκειμένου ο συμβαλλόμενος να τύχει της οικονομικής ενίσχυσης πρέπει να 
υποβάλει μετά την έξοδο από την αποθεματοποίηση του κρέατος τα δικαιολογητικά 

όπως καθορίζονται στο άρθρο 7 της.Κ.Υ.Α. των Υπουργών Οικονομίας & 

Οικονομικών και Γεωργίας. 

Επίσης να υποβάλλει ο συμβαλλόμενος φορολογική και ασφαλιστική ενημερότητα 
(μη οφειλή στο ΙΚΑ). 

ΑΡΘΡΟ 7 


Εάν ο αποθεματοποιητής δεν εκπληρώσει τις υποχρεώσεις που ανέλαβε με την 
παρούσα σύμβαση τους σχετικούς Κοινοτικούς Κανονισμούς και την 

.ΚΥΑ, η ενίσχυση δεν καταβάλλεται και ουδεμία απαίτηση μπορεί να 

έχει, η δε εγγύηση καλής εκτέλεσης του έργου καταπίπτει χωρίς να αποκλείονται και 
περαιτέρω κυρώσεις. 

Στην περίπτωση κατά την οποία ο αποθεματοποιητής δεν ενημερώσει εγκαίρως 
την Δ/νση ΔΗ.ΛΙ.ΖΩ του ΟΠΕΚΕΠΕ για την προγραμματισμένη έξοδο από την 
αποθεματοποίηση στην παραπάνω προθεσμία, καμία ενίσχυση δεν του χορηγείται 
εκτός της περιπτώσεως να παράσχει σε προθεσμία 30 ημερών μετά την έξοδο 
επαρκείς και ικανοποιητικές αποδείξεις όσον αφορά την ημερομηνία εξόδου και τις 
σχετικές ποσότητες. Στην περίπτωση αυτή η οικονομική ενίσχυση χορηγείται 
σύμφωνα με το άρθρο 9 παρ. 5 του Καν.(ΕΟΚ)3444/90 και το άρθρο 6 

της.ΚΥΑ με τις οριζόμενες αντίστοιχες παρακρατήσεις επί του ποσού της 

εγγύησης. 


ΑΡΘΡΟ 8 


Αρμόδια για την επίλυση τυχόν διαφορών είναι τα Δικαστήρια Αθηνών. 

Η παρούσα εκδίδεται σε τρία αντίτυπα και η υλοποίηση της αρχίζει την επόμενη 
της υπογραφής. 


ΟΙ ΣΥΜΒΑΛΛΟΜΕΝΟΙ 


Ο ΣΥΜΒΑΛΛΟΜΕΝΟΣ 


Ο ΓΕΝΙΚΟΣ ΔΙΕΥΘΥΝΤΗΣ 


(υπογραφή- θεώρηση γνησίου υπογραφής) 

Η παρούσα απόφαση να δημοσιευθεί στην Εφημερίδα της Κυβέρνησης. 
Αθήνα, 13 Μαΐου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






